Mapa rosette

Le Mapa rosette (Portugese: Mapa cor-de-rosa) o, in anglese, le Rose-Coloured Map, esseva un carta preparate in 1885 pro representar le pretension del Portugal de suveranitat super un corridor terrestre connectente lor colonias de Angola e Mozambique durante le Repartimento de Africa. Le area pretense incluide le majoritate de lo que actualmente es Zimbabwe e grandes partes del moderne Zambia e Malawi. In le prime medietate del seculo XIX, Portugal controlava completamente solmente alcun citates costiere in Angola e Mozambique. Ille pretendeva suzeranitat super altere citates quasi independente e subdites nominalmente portugese in le valle del Zambezi, ma raremente poteva facer valer su pretensiones; le major parte del territorio nunc in Angola e Mozambique esseva totalmente independente del controllo portugese. Inter 1840 e 1869, Portugal expandeva le area que ille controllava ma sentiva se minaciate per le activitates de altere potentias.

Le governamento britannic refusava acceptar le pretensiones portugese non basate super un occupation effective, includente un offerta portugese in 1889 de abandonar lor pretension a un ligamine transcontinental in exchange pro le recognition britannic de lor altere pretensiones. Le Ultimatum britannic de 1890 terminateva le pretensiones portugese basate super "discoverimentos" historic e recente exploration. Le disputa dannificava seriosemente le perception popular del monarchia portugese, encouragente le republicanismo.